hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu ja hu en hu ja hu ru hu hu hu hu hu hu en en es es es es en hu hu de hu hu hu hu hu hu hu hu de hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Emily Blunt Cannes-ban is bizonyított
Írta: MoziNéző | 2015,máj,20 | Filmhírek | 0 |
Emily Blunt élete talán egyik legfontosabb eseményén van túl. Tegnap este Benicio Del Toro, Josh Brolin, és Denis Villeneuve társaságában pózolt a fotósok kereszttüzében legújabb filmje, a SICARIO – A BÉRGYILKOS Cannes-i világpremierjén, ahova egy gyönyörű Stella McCartney estélyiben érkezett. A rangos fesztiválon a kanadai rendező alkotása is versenyben van 18 másik filmmel együtt az Arany Pálmáért. Emilyt az előző években már többször láthatta a Cannes-i vendégsereg egy-egy partyn felbukkanni, de most először fordult elő, hogy annak a filmnek a premierjére érkezett, amiben ő alakítja a női főszerepet.
Az eddig megjelent pozitív kritikákból már sejteni lehet, hogy Denis Villeneuve ismét egy érzékeny, erős atmoszférájú és kemény témáról szóló filmet készített.  A SICARIO – A BÉRGYILKOS-ban Emily Blunt egy FBI ügynököt alakít, akit arra kérnek fel, segédkezzen egy olyan szupertitkos akcióban, amiben egy columbiai bérgyilkossal (Benicio Del Toro) és egy különleges ügynökkel (Josh Brolin) szövetkezve kiiktatják Mexikó legnagyobb drogbáróját. „Néhány éve Taylor Sheridan egy fantasztikus forgatókönyvet írt, de néhányan tartottak attól, hogy a főszereplőt egy nőre írta.” – mesélte a kanadai rendező egy internetes oldalnak. „De tudtam, hogy az FBI ügynök karaktere, pont attól működik, ha azt egy nő játssza el. Emily tökéletes választás volt.” Emily Blunt azt is elárulta, hogy bár sok erős női szereplőt játszott már, de Kate Macy karakterének megformálása az egyik legnehezebb feladat volt. „Attól, mert valaki fegyvert visel nő létére, még nem biztos, hogy annyira kemény is. Eléggé sérülékeny, és sebezhető az általam megformált Kate. Próbál megfelelni az elvárásoknak, miközben élete legborzalmasabb 3 napját éli meg a mexikói alvilág sűrűjében.”
Az interjú során könnyedebb témáról is szó esett. Emilyt arról faggatták az újságírók mit szól ahhoz, hogy a Cannes-i vörösszőnyegen többen balerinában, vagy lapos sarkú cipőben jelennek meg. „Hogy őszinte legyek, szerintem mindenkinek lapos sarkúban kéne járnia.  Imádom a Converse dorkót. Tudom, elég kiábrándító.” – nevette el magát a színésznő. Denis Villeneuve gyorsan le is reagálta ezt a kérdést. „Tiltakozásként Benicio és én is majd magassarkúban érkezünk a SICARIO – A BÉRGYILKOS premierjére.”  Bár a magassarkú elmaradt a tegnap esti premieren, de az alkotók és a film fogadtatása annál nagyobbat szólt.
A SICARIO – A BÉRGYILKOS-t ősszel kezdik vetíteni a világ számos országában, köztük Magyarországon is. A hazai tervezett bemutató: október.
Előző Holnapolisz (Tomorrowland) 2015
Következő Mad Max – Egy legenda új életre kel
Szupercella vörös szőnyeges premier képek
Az év igazi csatája: Battle of the Year – Az év csatája
Finn Filmnapok: október 11-16. – Toldi mozi
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Elegant Themes által tervezett | Powered by WordPress